2018. gada 10. aprīlī Noteikumi Nr. 209

Rīgā (prot. Nr. 19 14. §)

**Ilgstošas sociālās aprūpes un sociālās rehabilitācijas iestāžu maksas pakalpojumu cenrādis**

Izdoti saskaņā ar

Likuma par budžetu un finanšu vadību

[5. panta devīto daļu](http://pro.nais.lv/naiser/text.cfm?Ref=0101032008042100288&Req=0101032008042100288&Key=0103012002103132805&Hash=1#1)

1. Noteikumi nosaka Labklājības ministrijas padotībā esošo ilgstošas sociālās aprūpes un sociālās rehabilitācijas iestāžu sniegto maksas pakalpojumu cenrādi.

2. Ilgstošas sociālās aprūpes un sociālās rehabilitācijas iestādes sniedz maksas pakalpojumus saskaņā ar cenrādi (1. pielikums).

3. Ja attiecīgajā pašvaldībā ir sabiedrisko pakalpojumu regulatora apstiprinātas siltumapgādes, ūdensapgādes un kanalizācijas, kā arī atkritumu izvešanas pakalpojumu cenas, ilgstošas sociālās aprūpes un sociālās rehabilitācijas iestādes, kuras nav minētas šo noteikumu pielikumā, šos pakalpojumus sniedz saskaņā ar sabiedrisko pakalpojumu regulatora noteiktajām cenām.

4. Atzīt par spēku zaudējušiem Ministru kabineta 2013. gada 24. septembra noteikumus Nr. 901 "Noteikumi par ilgstošas sociālās aprūpes un sociālās rehabilitācijas iestāžu sniegto maksas pakalpojumu cenrādi" (Latvijas Vēstnesis, 2013, 188. nr.).

5. Šo noteikumu 2. pielikumā norādītā cena ir piemērojama par pakalpojumiem tām personām, kuras ievietotas ilgstošas sociālās aprūpes un sociālās rehabilitācijas iestādē līdz 2018. gada 30. aprīlim, bet ne ilgāk kā līdz 2018. gada 31. decembrim.

6. Noteikumi stājas spēkā 2018. gada 1. maijā.

7. Šo noteikumu 2. pielikums ir spēkā līdz 2018. gada 31. decembrim.

Ministru prezidents Māris Kučinskis

Labklājības ministrs Jānis Reirs